**এবার যদি বেঁচে যাই**

- [অজয় কৃষ্ণ গোমস্তা](https://www.bangla-kobita.com/ajoypt/)

(করোনা মহামারীতে  
নিজকে নিয়ে কতিপয় মনের প্রতিশ্রুতি)

এবার যদি বেঁচে যাই  
শুধরে নেব অতীতের সবভুলগুলো  
সংঘাতে আর সংকটে লিপ্ত হবোনা কোনদিন।  
ভুলে যাব সব অন্যায়ের কর্মকাণ্ড  
ন্যায় আর সত্যে কাটাব জীবন।  
এবার যদি বেঁচে যাই  
ভাগ করে নেব সকলের দুঃখ।  
ভেদাভেদ করব না ধনী -গরিবের  
সাম্যবাদে সমর্থন দেব।  
আরও সহিষ্ণু হব পর ধর্মে ভিন্ন জাতিতে।  
এবার যদি বেঁচে যাই  
মানুষের মত মানুষ হব  
সকলকে নিয়ে বাঁচার মতো বাঁচব।

১৮/০৫/২০২০